text: इशात हुसैन को टाटा कंसल्टेंसी सर्विसेज का अंतरिम चेयरमैन नियुक्त किया गया है। टाटा संस ने सायरस मिस्त्री को टाटा कंसल्टेंसी सर्विसेज (टीसीएस) के चेयरमैन पद से हटा दिया है। इशात हुशैन नए चेयरमैन की नियुक्ति होने तक टीसीएस चेयरमैन का पद संभालेंगे। कंपनी ने बॉम्बे स्टॉक एक्सचेंज को जारी की गई अपनी विज्ञप्ति में कहा है कि उसे टाटा संस से चिट्ठी मिली है, जिसमें इशात हुसैन को साइरस मिस्त्री की जगह कंपनी के निदेशक मंडल का चेयरमैन नामित किया गया है।